## Odluka o osnivanju Nacionalnog povjerenstva za provedbu Ugovora o sveobuhvatnoj zabrani nuklearnih pokusa

### NN 18/2006 (15.2.2006.), Odluka o osnivanju Nacionalnog povjerenstva za provedbu Ugovora o sveobuhvatnoj zabrani nuklearnih pokusa

# VLADA REPUBLIKE HRVATSKE

**431**

Na temelju članka 4. Zakona o potvrđivanju
Ugovora o sveobuhvatnoj zabrani nuklearnih pokusa (»Narodne novine – Međunarod­ni ugovori«, broj 1/2001), Vlada Republike
Hrvatske je na sjednici održanoj 9. veljače 2006. godine donijela

## ODLUKU

### O OSNIVANJU NACIONALNOG POVJERENSTVA ZA PROVEDBU UGOVORA O SVEOBUHVATNOJ ZABRANI NUKLEARNIH POKUSA

I.

Osniva se Nacionalno povjerenstvo za provedbu
Ugovora o sveobuhvatnoj zabrani nuklearnih pokusa (u daljnjem tekstu:
Nacionalno povjerenstvo) sa zadaćom da bude središnja točka veze s
organizacijom Ugovora o sveobuhvatnoj zabrani nuklearnih pokusa i s ostalim
državama potpisnicima, te da osigurava učinkovitu provedbu odredbi Ugovora.

II.

Nacionalno povjerenstvo sastavljeno je od:

– ravnatelja Državnog zavoda za nuklearnu sigurnost,
kao predsjednika Nacionalnog povjerenstva

– predstavnika Ministarstva vanjskih poslova i
europskih integracija, kao zamjenika predsjednika Nacionalnog povjerenstva

– predstavnika Ministarstva znanosti,
obrazovanja i športa, kao člana

– dva predstavnika Ministarstva obrane, kao
članova

– predstavnika Državnog zavoda za zaštitu od
zračenja, kao člana

– predstavnika Prirodoslovno-matematičkog
fakulteta Sveučilišta u Zagrebu, kao člana

– predstavnika Brodarskog instituta, kao člana

– predstavnika Instituta građevinarstva
Hrvatske, kao člana

– predstavnika Instituta »Ruđer Bošković«, kao
člana

– predstavnika Instituta za medicinska
istraživanja, kao člana.

III.

Nacionalno povjerenstvo ima stručnog tajnika kojeg
imenuje Nacionalno povjerenstvo na prijedlog predsjednika Nacionalnog po­vjerenstva.

IV.

Nacionalnog povjerenstvo djeluje pri Državnom
zavodu za nuklearnu sigurnost, koji osigurava prostorne uvjete za njegov rad.

V.

Državni zavod za nuklearnu sigurnost osigurat će
administrativnu i tehničku pomoć za rad Nacionalnog povjerenstva.

VI.

Nacionalno povjerenstvo radi na sjednicama koje
se održavaju prema potrebi, a najmanje jednom u tromjesečju.

VII.

Nacionalno povjerenstvo donosi poslovnik o svom
radu.

VIII.

Čelnici ministarstava, zavoda, instituta i
fakulteta iz točke II. ove Odluke imenovat će predstavnike u Nacionalno
povjerenstvo, u roku 15 dana od dana stupanja na snagu ove Odluke.

IX.

Sredstva za rad Nacionalnog povjerenstva
osigurat će se u državnom proračunu Republike Hrvatske, s pozicija
ministarstava i zavoda čiji predstavnici sudjeluju u radu Nacionalnog
povjerenstva, odnosno iz sredstava drugih institucija čiji predstavnici
sudjeluju u radu Nacionalnog povjerenstva.

X.

Stupanjem na snagu ove Odluke stavlja se izvan
snage Odluka o osnivanju Nacionalnog povjerenstva za provedbu Ugovora o
sveobuhvatnoj zabrani nuklearnih pokusa (»Narodne novine«, br.
69/2002 i 122/2003).

XI.

Ova Odluka stupa na snagu danom objave u
»Narodnim novinama«.

Klasa: 542-01/99-01/01

Urbroj: 5030109-06-1

Zagreb, 9. veljače 2006.

Potpredsjednik

**Damir Polančec**, v. r.

Odluka, NN 18/2006-431